**Z á p i s n i c a**

zo  4. zasadnutia Obecného zastupiteľstva v Lupoči

konaného dňa 27.03.2015 v Lupoči

**Prítomní**: Anna Kanátová, Ľubomír Kajba, Mgr. Marek Látka, Mgr. Erika Kajbová, Jana Dolnáková

(Ospravedlnení : Ing. Peter Tejiščák, PaedDr. Ľubica Beňová)

**Program:** 1) Otvorenie

2) Voľba zapisovateľa a overovateľov zápisnice

3) Voľba návrhovej komisie

4) Kontrola plnenia uznesení OZ

5) Určenie platu starostu obce

6) Schválenie členstva obce Lupoč v občianskom združení pre Novohrad

7) Schválenie štatútu obce, zásad hospodárenia a nakladania s majetkom obce,

rokovacieho poriadku obecného zastupiteľstva

8) Schválenie PHSR obce Lupoč

9) Rôzne

10) Diskusia

11) Schválenie uznesenia

12) Záver

Ad1) Zasadnutie otvoril a viedol starosta obce Pavel Koporec. Privítal prítomných poslancov OZ, skonštatoval, že sú prítomní traja poslanci OZ (Ing. Peter Tejiščák a PaedDr. Ľubica Beňová sa ospravedlnili), obecné zastupiteľstvo je schopné rokovať a uznášať sa. Starosta oboznámil prítomných s programom zasadnutia a dal hlasovať za jeho schválenie.

**Hlasovanie :** za – Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje program 4. zasadnutia Obecného zastupiteľstva v Lupoči.**

Ad 2) Za zapisovateľku navrhol starosta obce Janu Dolnákovú, pracovníčku OcU.

**Hlasovanie:** za – Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje za zapisovateľku zápisnice Janu Dolnákovú.**

Za overovateľov zápisnice navrhol starosta obce Ľubomíra Kajbu a Annu Kanátovú.

**Hlasovanie :** za – Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje za overovateľov zápisnice Ľubomíra Kajbu a Annu**

**Kanátovú.**

Ad 3) Starosta obce navrhol do návrhovej komisie Mgr. Mareka Látku a Ľubomíra Kajbu.

**Hlasovanie:** za – Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje návrhovú komisiu v zložení Mgr. Marek Látka**

**a Ľubomír Kajba.**

Ad 4) Starosta obce skonštatoval, že na minulom zasadnutí obecného zastupiteľstva, obecné

zastupiteľstvo starostovi nič neuložilo.

**Obecné zastupiteľstvo v Lupoči berie na vedomie kontrolu uznesenia z minulého zasadnutia OZ.**

Ad 5) Starosta obce požiadal o slovo hlavnú kontrolórku obce Mgr. Eriku Kajbovú, ktorá informovala, že z ustanovenia § ods. 4 zákona č. 253/1994 Z.z. o právnom postavení a platových pomeroch starostov obcí a primátorov miest v znení zákona č. 154/2011 Z.z. vyplýva pre obce povinnosť opätovne raz ročne prerokovať plat starostu obce. Priemerná mesačná mzda zamestnanca hospodárstva SR v roku 2014 bola v sume 858 €. Plat starostu obce sa vypočíta ako násobok priemernej mesačnej mzdy zamestnanca hospodárstva SR a koeficientu určeného v § 4 ods. 1 zákona. Plat starostu nemôže byť podľa § 4 ods. 2 zákona nižší ako je ustanovené v § 3 zákona.

Výška platu starostu obce Lupoč sa vypočíta:

858,00 € x 1,49 = 1278,42 € x 70 % = 894,894 € zaokrúhlene 895,00 EUR, slovom: osemstodevätdesiatpäť Eur.

**Hlasovanie:** za – Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči určuje mesačný plat starostu obce vo výške 895,00 €,**

**s účinnosťou od 01.01.2015.**

Ad 6) Starosta obce informoval o možnosti členstva obce Lupoč v Občianskom združení pre

Novohrad, o výhodách tohto vstupu do združenia. Činnosť združenia je zameraná najmä na

šírenie informácií o Európskej únii, programe rozvoja vidieka, komunikáciu a spoluprácu

s ďalšími inštitúciami a subjektami na regionálnej, medzinárodnej úrovni, príprava a realizácia

spoločných projektov, atď. . Aby Miestna akčná skupina mohla žiadať dotáciu cca 2,8 mil.

sú základné podmienky a to minimálne 10 000 obyvateľov, minimálne 7 katastrov obcí a

a ďalšie podmienky.

**Hlasovanie:** za – Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje členstvo obce Lupoč v občianskom združení pre**

**Novohrad**

Ad 7) Poslancom OZ boli doručené materiály – návrhy štatútu obce Lupoč, Zádasady hospodárenia

a nakladania s majetkom obce a Rokovacieho poriadku OZ. Po vzájomnej diskusii k týmto

návrhom dal starosta obce hlasovať o schválení :

**Štatút obce Lupoč**

za – Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje Štatút obce Lupoč.**

**Zásady hospodárenia a nakladania s majetkom obce**

za – Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje Zásady hospodárenia a nakladania s majetkom**

**obce.**

**Rokovací poriadok Obecného zastupiteľstva v Lupoči**

za – Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje Rokovací poriadok Obecného zastupiteľstva**

**v Lupoči.**

Ad 8) PHSR bol zverejnený na internetovej stránke obce, poslanci si ho mohli preštudovať, preto

dal hlasovať o jeho schválenie.

**Hlasovanie:**

za – Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje PHSR obce Lupoč.**

Starosta obce navrhol výbor pre monitorovanie a vyhodnocovanie PHSR obce Lupoče

v zložení: Ing. Tejiščák Peter, predseda, PaedDr. Beňová Ľubica a Mgr. Kajbová Erika.

**Hlasovanie:**

**z**a – Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje výbor pre monitorovanie a vyhodnocovanie PHSR**

**Obce Lupoč v zložení: Ing. Tejiščák Peter, predseda a členovia PaedDr. Beňová Ľubica**

**a Mgr. Kajbová Erika.**

Ad 9) ***a) Krízový štáb obce Lupoč***

Starosta obce informoval o zložení krízového štábu obce v zložení:

Pavel Koporec, predseda, Ing. Peter Tejiščák, podpredseda, Jana Dolnáková, tajomník,

PaedDr. Ľubica Beňová, člen, Anna Kanátová, člen, Mgr. Marek Látka, člen.

***b) Úprava rozpočtu obce k 31.3.2015 – rozpočtové opatrenie č. 1/2015***

- starosta obce informoval, a predložil návrh úpravy rozpočtu obce o nerozpočtovaný príjem

a výdaj, čo sa týka Referenda, ktoré sa konalo vo februári (príloha zápisnice).

**Hlasovanie :** za – Kanátová, Mgr. Látka, Kajba, proti – 0, zdržali sa – 0

**Obecné zastupiteľstvo v Lupoči schvaľuje úpravu rozpočtu obce k 31.03.2015.**

***c) Informácia o podaných žiadostiach***

- starosta obce informoval, že obec podala dve žiadosti a to žiadosť o opravu cesty

Halič-Lupoč, potiahnutie nového koberca na Banskobystrický samosprávny kraj a druhú

žiadosť o dotáciu na opravu budovy obecného úradu na Ministerstvo financií SR.

Ad 10) D i s k u s i a

Mgr. Kajbová – zakúpenie pinpongového stola pre mládež do kultúrneho domu, resp. do nejakej miestnosti na obecnom úrade

Kajba – myslí si, že pinpong by chodili hrať viacerí, ale určite nie do KD, ktorý by sa zničil, obec veľmi nemá na to priestory

Mgr. Látka – činkáreň – zoberie si svoje veci z činkárne, ktoré on kúpil, vie dokázať pôvod majetku, ktorý bol do obecného majetku zaradený s nulovou hodnotou, obec nemá žiadny papier od majetku z činkárne

Koporec – niečo aj čo funguje v tejto malej obci, tak aj to sa rozbíja, činkáreň slúži všetkým mladým ľuďom, ktorí sa tu môžu schádzať, elektriku a drevo platí obec, nevidí problém vo fungovaní činkárne, chce nájsť nejakú dohodu

Mgr. Kajbová – ak je majetok z činkárne zaradený v inventári obce, tak patrí obci, starosta obce preberal od predchádzajúcej starostky tento majetok a bol v inventári obce

Kanátová – veci, ktoré sa nachádzajú v inventári obce, musia ostať na obci

Ad 11) Návrhová komisia, predložila návrh na uznesenie, ktoré bolo poslancami jednomyseľne schválené.

Ad 12) Starosta obce poďakoval prítomným za účasť a diskusiu a zasadnutie Obecného zastupiteľstva v Lupoči o 19.10 h ukončil.

Zapísala : Jana Dolnáková

V Lupoči, 27.03.2015

**Overovatelia :**

Anna Kanátová ...................................... Pavel K o p o r e c

starosta obce

Ľubomír Kajba .....................................

**U Z N E S E N I E**

**zo 4. zasadnutia Obecného zastupiteľstva v Lupoči, konaného 27.03.2015 v Lupoči**

**Uz. č. 4/2015**

**OBECNÉ ZASTUPITEĽSTVO V LUPOČI:**

1. **BERIE NA VEDOMIE**
2. Kontrolu plnenia uznesení z minulého zasadnutia OZ.
3. Informáciu starostu obce o občianskom združení pre Novohrad.
4. **SCHVAĽUJE**
5. Program 4. zasadnutia OZ.
6. Zapisovateľku zápisnice Janu Dolnákovú.
7. Overovateľov zápisnice Annu Kanátovú a Ľubomíra Kajbu.
8. Návrhovú komisiu v zložení Mgr. Marek Látka a Ľubomír Kajba.
9. Členstvo obce Lupoč v občianskom združení pre Novohrad.
10. Štatút obce Lupoč.
11. Zásady hospodárenia a nakladania s majetkom obce.
12. Rokovací poriadok obecného zastupiteľstva.
13. Program hospodárskeho a sociálneho rozvoja obce Lupoč 2014-2020.
14. Výbor pre monitorovanie a vyhodnocovanie PHSR v zložení Ing. Tejiščák Peter, predseda, PaedDr. Beňová Ľubica, člen a Mgr. Kajbová Erika, člen.
15. Úpravu rozpočtu obce k 31.03.2015 – rozpočtové opatrenie č. 1/2015.
16. **KONŠTATUJE**
17. Že priemerná mesačná mzda zamestnanca v národnom hospodárstve SR v roku 2014 bola v sume 858,00 €.
18. **URČUJE**
19. Mesačný plat starostu obce podľa § 3 ods. 1 zákona č. 253/1994 Z.z. o právnom postavení a platových pomeroch starostov obcí a primátorov miest v znení zákona č. 154/2011 Z.z. v sume 895,00 €, s účinnosťou od 01.01.2015.

V Lupoči, 27.03.2015

Pavel K o p o r e c

starosta obce